Diskues de la muerte de Cheddi Jagan, Janet Jagan fue yamada komo primera ministra del payis, endemas de primera visepresidenta el 17 de Marso de 1997. Anke aresivio munchos atakos por la kolor de la su pyel i estoryas de ke una sitizena nasida en otro payis no puedia ser presidenta del payis, Jagan era elekta la kandidata presidensiala del PPP en las eleksiones de Desiembre de 1997. Diskues de ke el PPP konsigio parvenir en las eleksiones, yego a ser la katrena presidenta en la istorya de Amerika del Sud (diskues de Isabel Perón de Arjentina, Lidia Gueiler de Bolivia i Rosalía Arteaga de Ekvador ) anke era la primera en ser elekta por voto demokratiko. Endemas, era la primera persona nasida en Estatos Unitos i la primera djudia en ser presidenta de un payis de Amerika del Sud.